Moore esiintyi ensimmäisen kerran Englannin naisten maajoukkueessa helmikuussa 2012 ottelussa Suomea vastaan. Hän saavutti MM-pronssia Englannin joukkueessa vuoden 2015 MM-kilpailuissa Kanadassa ja päästyään ensimmäisessä ottelussa vaihtopelaajana kentälle pelasi sen jälkeen viidessä ottelussa täydet minuutit kunnes pronssiottelussa joutui jäämään vaihtopenkille. EM-kilpailuissa 2017 Englannin selvitessä välieriin Moore pelasi avauskokoonpanossa neljässä ottelussa ja istui vaihdossa vain merkityksettömässä viimeisessä alkulohko-ottelussa. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kahdessa ottelussa.